
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 1212 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός Λιμενικών δραστηριοτήτων στη λι- 
μενολεκάνη που βρίσκεται μεταξύ του προβλήτα 
Γούναρη και του προβλήτα Αγ. Νικολάου του Λι¬ 
μένα Πάτρας - χρήση, αξιοποίηση και εκμετάλλευ¬ 
ση για πολιτιστικούς η άλλους συναφείς σκοπούς 
των κρηπιδωμάτων 1, 2, 3 και 4 του προβλήτα 
αυτής που βρίσκονται εντός της Χερσαίας Ζώνης 
του λιμένα Πατρών, στο πλαίσιο του άρθρου 89 
του ν. 4504/2017 (ΑΊ 84). 

2 Ρύθμιση της διαδικασίας πετρέλευσης πλοίων από 
βυτιοφόρα οχήματα στον λιμένα και στην περιοχή 
αρμοδιότητας της Λιμενικής Αρχής Ζακύνθου. 

3 Επιβολή πολλαπλών τελών στον ΜΑΗΜΟΙύϋ 
(επών.) ΚΗΑΕΙϋ (ον.) του ΑΒϋυΐ ΚΑΗΙΜ για λαθρε¬ 
μπορία καπνικών. 

4 Επιβολή πολλαπλού τέλους για τελωνειακή παρά¬ 
βαση λαθρεμπορίας σε βάρος των: Α') ΚΒΑ5ΙΜΙΒ 
ΟΟΚΥΑΝΟν ΝΙΚΟΕΟν, και β) ΠΑΛΑΝΤΙΔΗ ΣΥΜΕ¬ 
ΩΝ και κήρυξη ως αστικά συνυπεύθυνης της εται¬ 
ρείας «ΜΑΒΤΖΙΑ ΕΟΟϋ». 


ΑΠΟΦΑΣΕΙΣ 

Αριθμ. 3113.10-5/2125 4/2018 (1) 

Καθορισμός Λιμενικών δραστηριοτήτων στη λι- 
μενολεκάνη που βρίσκεται μεταξύ του προβλή¬ 
τα Γούναρη και του προβλήτα Αγ. Νικολάου του 
Λιμένα Πάτρας - χρήση, αξιοποίηση και εκμετάλ¬ 
λευση για πολιτιστικούς η άλλους συναφείς σκο¬ 
πούς των κρηπιδωμάτων 1, 2, 3 και 4 του προ¬ 
βλήτα αυτής που βρίσκονται εντός της Χερσαίας 
Ζώνης του λιμένα Πατρών, στο πλαίσιο του άρ¬ 
θρου 89 του ν. 4504/2017 (ΑΊ84). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ 
ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπ' όψη: 

1. Τις διατάξεις του άρθρου 18 του ν. 2932/2001 


(Α' 145) «Αρμοδιότητες» της Γενικής Γραμματείας Λιμέ¬ 
νων και Λιμενικής Πολιτικής, όπως ισχύει, και της παρα¬ 
γράφου 3 του άρθρου εικοστού πρώτου του ν.2932/2001 
διατου οποίουτοΛιμενικόΤαμείο Πατρών μετατράπηκε 
σε ανώνυμη εταιρεία κοινής ωφέλειας με την επωνυμία 
«Οργανισμός Λιμένος Πατρών Α.Ε.». 

2. Τιςδιατάξειςτουν.4150/2013 (Α' 102) «Ανασυγκρό¬ 
τηση του Υπουργείου Ναυτιλίας και Αιγαίου και άλλες 
διατάξεις», όπως ισχύει. 

3. Τις διατάξεις της παραγράφου 2 του άρθρου 89 του 
ν. 4504/2017 (Α' 184) «Διά βίου εκπαίδευση προσωπικού 
Υπουργείου Ναυτιλίας και Νησιωτικής Πολιτικής, ενδυ¬ 
νάμωση της διαφάνειας και της αξιοκρατίας σε θέματα 
αρμοδιότητας Υπουργείου Ναυτιλίας και Νησιωτικής 
Πολιτικής, ενίσχυση της κοινωνικής συμμετοχής στην 
ακτοπλοΐα, θέματα προσωπικού, συμπλήρωση διατάξε¬ 
ων για τα λιμενικά έργα και άλλες διατάξεις». 

4. Τις διατάξεις του π.δ 13/2018 (Α'26) «Οργανισμός 
Υπουργείου Ναυτιλίας και Νησιωτικής Πολιτικής». 

5. Τις διατάξεις του π.δ. 70/2015 (Α' 114) «...Ανασύ¬ 
σταση του Υπουργείου Ναυτιλίας και Αιγαίου και μετο- 
νομασία του σε Υπουργείο Ναυτιλίας και Νησιωτικής 
Πολιτικής...», όπως ισχύει. 

6. Τις διατάξεις του π.δ. 142/2017 (ΑΊ 81) "Οργανισμός 
Υπουργείου Οικονομικών". 

7. Την Δ6Α1104503 ΕΞ 2011/21-7-2011 (ΒΊ670) από¬ 
φαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών «Έναρξη 
λειτουργία της Γενικής Γραμματείας Δημόσιας Περιου¬ 
σίας». 

8. Τις διατάξεις του π.δ 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

9. Την αριθμ. ΕΜΠ 159/0004/24-02-2017 (Υ.Ο.Δ.Δ. 91) 
απόφαση του Πρωθυπουργού και του Υπουργού Οι¬ 
κονομικών, με την οποία διορίζεται η Οεοπίστη Πέρκα 
στη θέση Μετακλητής Γενικής Γραμματέως της Γενικής 
Γραμματείας Δημόσιας Περιουσίας». 

10. Την αριθμ. ΥΠΟΙΚ0010218ΕΞ2016 (Β'3696) απόφα¬ 
ση «Ανάθεση αρμοδιοτήτων στην Υφυπουργό Οικονο¬ 
μικών Παπανάτσιου Αικατερίνη». 

11. Την αριθμ. 22718/09-02-2017 (ΑΔΑ: Ω4Ψ10Ρ1Φ- 
Ζ8Π) απόφαση του Γ.Γ. της Αποκεντρωμένης Διοίκησης 
Πελοποννήσου Δυτικής Ελλάδος και Ιονίου, (Δ' 45), περί 

Τεύχος ΒΊ 212/02.04.2018 


«Τροποποίησης - Επανακαθορισμού ορίων της Χερσαίας 
Ζώνης Λιμένα Πατρών». 

12. Την αριθμ. 102/2016 απόφαση του Διοικητικού 
Συμβουλίου του Οργανισμού Λιμένος Πατρών και το 
συνημμένο σε αυτήν ως σχετικό 13 τοπογραφικό διά¬ 
γραμμα Τ2 . 

13. Τις γενικότερες ανάγκες πολιτιστικής ανάπτυξης 
της Πάτρας στο πλαίσιο της οποίας εντάσσεται και η 
χρήση αξιοποίηση και εκμετάλλευση για πολιτιστικούς 
η άλλους συναφείς σκοπούς της χερσαίας έκτασης των 
κρηπιδωμάτων 1,2,3 και 4 που αποτελούν τμήματα της 
χερσαίας ζώνης του λιμένα Πατρών και απεικονίζονται 
στο τοπογραφικό διάγραμμα Τ2 που είναι συνημμένο 
ως σχετικό 13 στην με αριθμό 102/2016 απόφαση του 
Διοικητικού Συμβουλίου του Οργανισμού Λιμένος Πα¬ 
τρών στο οποίο η λιμενολεκάνη που βρίσκεται μεταξύ 
του προβλήτα Γούναρη και του προβλήτα Αγ. Νικολάου 
αναφέρεται ως νότια εφεδρική λιμενολεκάνη εκτάκτων 
αναγκών. 

14. Τις λειτουργικές και αναπτυξιακές ανάγκες του 
Λιμένα Πατρών και τους σκοπούς του «Οργανισμού Λι¬ 
μένος Πατρών Α.Ε». 

15. Το γεγονός ότι από τις διατάξεις της παρούσας 
Απόφασης δεν προκαλείται δαπάνη εις βάρος του Κρα¬ 
τικού Προϋπολογισμού, αποφασίζουμε: 

Άρθρο 1 

Ορισμός 

Οι λιμενικές χρήσεις και δραστηριότητες στη «λιμε- 
νολεκάνη», που ορίζεται και περιγράφεται στις παρα¬ 
γράφους 1 και 2 του άρθρου 89 του ν.4504/2017 (Α' 
184) και βρίσκεται μεταξύ του προβλήτα Γούναρη (στην 
προέκταση της οδού Γούναρη) και του προβλήτα Αγίου 
Νικολάου (στην προέκταση της οδού Αγίου Νικολάου) 
του Λιμένα Πατρών, καθώς και οι χρήσεις των κρηπιδω¬ 
μάτων 1, 2, 3 και 4 που βρίσκονται εντός της Χερσαίας 
Ζώνης του λιμένα Πατρών, και απεικονίζονται στο τοπο- 
γραφικό διάγραμμαΤ2 που είναι συνημμένο ως σχετικό 
13 στην με αριθμό 102/2016 απόφαση του Διοικητικού 
Συμβουλίου του Οργανισμού Λιμένος Πατρών Α.Ε κα¬ 
θορίζονται ως εξής: 

Άρθρο 2 

1. Η λιμενολεκάνη που αναφέρεται και περιγράφεται 
στο άρθρο 1 της παρούσας, ορίζεται ως εφεδρική λιμε- 
νολεκάνη εκτάκτων αναγκών και οι λιμενικές χρήσεις και 
δραστηριότητες σε αυτήν, περιορίζονται στην προσωρι¬ 
νή και σε περίπτωση έκτακτης ανάγκης προσέγγιση και 
πρόσδεση πλοίων. Η κάλυψη των εκτάκτων αναγκών 
του προηγουμένου εδαφίου, αφορά στις εξής λιμενικές 
χρήσεις και δραστηριότητες: 

α. Στον Ελλιμενισμό σκαφών σε περιπτώσεις έκτακτης 
ανάγκης, ασφαλείας και ανωτέρας βίας. 

β. Στον Ελλιμενισμό σκαφών του Πολεμικού Ναυτικού 
σε περιπτώσεις έκτακτης ανάγκης. 


γ. Στον Ελλιμενισμό σκαφών σε περίπτωση υπερπλή- 
ρωσης των υπολοίπων υφιστάμενων κρηπιδωμάτων 
του λιμένα. 

δ. Στον Ελλιμενισμό ειδικών σκαφών που εξυπηρετούν 
την ασφάλεια της ναυσιπλοΐας και την προστασία των 
λιμενικών εγκαταστάσεων. 

2. Η χρήση, αξιοποίηση και εκμετάλλευση για πολι¬ 
τιστικούς ή άλλους συναφείς σκοπούς των υπαιθρίων 
χώρων των κρηπιδωμάτων 1,2, 3 και 4 του προβλήτα 
της λιμενολεκάνης, που αναφέρονται στο άρθρο 1 της 
παρούσας και βρίσκονται εντός της Χερσαίας Ζώνης του 
λιμένα Πατρών, ρυθμίζεται ως εξής: 

α.1. Η πρόσβαση του κοινού στους υπαίθριους χώρους 
και τα κρηπιδώματα 1, 2, 3 και 4 του προβλήτα της λι- 
μενολεκάνης είναι συνεχής ελεύθερη και ανεμπόδιστη, 
πεζή η με ποδήλατο, εξαιρουμένηςτης διέλευσης λοιπών 
τροχοφόρων και μηχανοκίνητων οχημάτων. 

β. Οι υπαίθριοι χώροι του προβλήτα μπορούν να πα- 
ραχωρούνται από τον ΟΛΠΑ ΑΕ προς τον Δήμο Πατρέ- 
ων άνευ ανταλλάγματος, μόνο για την πραγματοποίηση 
αθλητικών, μουσικών, χορευτικών η άλλων συναφών 
πολιτιστικών εκδηλώσεων και δραστηριοτήτων. Για την 
χωρίς αντάλλαγμα παραχώρηση των προαναφερομέ- 
νων χώρων, (για τους ανωτέρω σκοπούς), υπογράφονται 
συμβάσεις Παραχώρησης μεταξύ του Δήμου Πατρέων 
και του Ο.Λ.ΠΑ. Α.Ε., οι οποίες όμως δύνανται να ανα¬ 
καλούνται σε περίπτωση μη τήρησης των όρων τους, 
καθώς και για λόγους δημοσίου συμφέροντος, εθνικής 
άμυνας, δημόσιας τάξης και ασφάλειας ή για λόγους 
ανωτέρας βίας. Ο Δήμος αναλαμβάνει την υποχρέωση 
κάλυψης των εξόδων συντήρησης, λειτουργίας και φύ¬ 
λαξης των παραχωρουμένων σε αυτόν χώρων για όλο το 
διάστημα διάρκειας του συμβατικού χρόνου της Παρα¬ 
χώρησης, έχει δε την αποκλειστική διοικητική, ποινική 
και αστική ευθύνη για κάθε ζημιά ή ατύχημα που τυχόν 
προκληθεί από τη δραστηριότητα του στους παραχω- 
ρηθέντες χώρους καθώς και από την μη τήρηση των 
υποχρεώσεων του. 

γ. Για την πραγματοποίηση των δραστηριοτήτων της 
περίπτωσης (β), ο Δήμος λαμβάνει όλες τις κατά νόμο 
απαιτούμενες άδειες και εγκρίσεις. 

δ. Το Ελληνικό Δημόσιο, ως κύριος των παραχωρού- 
μενων χώρων, διατηρεί το δικαίωμα για την προστασία 
τους, καθώς και όλες τις ελεγκτικές αρμοδιότητες του, 
που προβλέπονται από την κείμενη νομοθεσία. 

ε. Η μη έγκαιρη ενάσκηση από το ελληνικό δημόσιο 
μία φορά ή κατ' επανάληψη οποιουδήποτε δικαιώμα¬ 
τος του, δεν θεωρείται ως παραίτηση από το δικαίωμα 
αυτό, ούτε δημιουργεί οποιοδήποτε δικαίωμα υπέρ του 
Δήμου. 

στ. Στην περίπτωση της απόδοσης ελεύθερης της χρή¬ 
σης των παραχωρούμενων χώρων από το Δήμο λόγω 
λήξης του χρόνου παραχώρησης ή λόγω ανάκλησης της 
παραχώρησης για οποιονδήποτε λόγο, τυχόν υλοποιηθέ- 
ντα και εκτελεσθέντα έργα και εγκαταστάσεις παραμέ¬ 
νουν προς όφελος του ελληνικού δημοσίου, του Δήμου 
μη έχοντος κανένα δικαίωμα αποζημίωσης. 




Τεύχος Β' 1212/02.04.2018 

Άρθρο 3 
Έναρξη ισχύος 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Μαρτίου 2018 

Οι Υπουργοί 

Ναυτιλίας 

Υφυπουργός Οικονομικών και Νησιωτικής Πολιτικής 

ΑΙΚΑΤΕΡΙΝΗ ΠΑΠΑΝΑΤΣΙΟΥ ΠΑΝΑΓΙΩΤΗΣ ΚΟΥΡΟΥΜΠΛΗΣ 


Αριθμ. 2132.5/5013/17 (2) 

Ρύθμιση της διαδικασίας πετρέλευσης πλοίων 
από βυτιοφόρα οχήματα στον λιμένα και στην 
περιοχή αρμοδιότητας της Λιμενικής Αρχής Ζα¬ 
κύνθου. 

Ο ΛΙΜΕΝΑΡΧΗΣ ΖΑΚΥΝΘΟΥ 

Έχοντας υπόψη: 

1. Τις διατάξεις των άρθρων 173 και 296 του Γ.Κ.Λ. Ζα¬ 
κύνθου (ΦΕΚ 330Β778). 

2. Τις διατάξεις του άρθου 141 του ν.δ. 187/1973 (ΦΕΚ 
261 Α') περί «Κώδικα Δημοσίου Ναυτικού Δικαίου». 

3. Το π.δ. 55/1998 (ΦΕΚ 58Α) μετο οποίο κωδικοποιήθη- 
καν οι διατάξεις του ν.743/1977 περί «Προστασίας Θαλασ¬ 
σίου Περιβάλλοντος και Ρυθμίσεως Συναφών Θεμάτων». 

4. Τις διατάξεις του άρθρου 2 παρ. 3 του π.δ.293/1986 
(ΦΕΚ 129Α') περί «Εφαρμογής Κανονισμού για την Ασφα¬ 
λή Πετρέλευση των Πλοίων». 

5. Τις διατάξεις του ν.3446/2006 (ΦΕΚ 49Α ) «Οργά¬ 
νωση και Λειτουργία Αρχών Ελέγχου Κυκλοφορίας των 
Οχημάτων». 

6. Την αριθμ. φακ.: 512.6/12 αριθμ. Σχεδίου: 906/ 
23-04-2012 απόφαση Λιμεναρχείου Ζακύνθου. 

7. Το ν. 743/1977 (ΦΕΚ 319Α'), όπως τροποποιήθηκε 
και ισχύει περί «Προστασίαςτου Θαλασσίου Περιβάλλο¬ 
ντος και ρυθμίσεως συναφών θεμάτων». 

δ.Τιςδιατάξειςτουν.1741/1987 (ΦΕΚ225Α/21 -12-1987) 
«Κύρωση Ευρωπαϊκής Συμφωνίας για τη Διεθνή Μεταφο¬ 
ρά Επικίνδυνων Εμπορευμάτων (ΑϋΗ) που υπογράφτηκε 
στη Γενεύη την 30η Σεπτεμβρίου 1957». 

9. Τις διατάξεις του ν. 2252/1994 (ΦΕΚ 192Α') για την 
«Ετοιμότητα, Συνεργασία και Αντιμετώπιση τα Ρύπανσης 
στη Θάλασσα». 

10. Τις διατάξεις του π.δ. 104/1999 (ΦΕΚ 113Α ) «Προ¬ 
σαρμογή της Ελληνικής Νομοθεσίας προς τις διατάξεις 
της Οδηγίας 94/55/ΕΚτης 21 ηςΝοεμβρίου 1994 για την 
προσέγγιση των νομοθεσιών των κρατών μελών σχετικά 
με τις οδικές μεταφορές επικίνδυνων εμπορευμάτων». 

11 .Την αριθμ. 3217.4/03/99/17-08-1999 Διαταγή ΥΕΝ/ 
ΔΠΘΠ Α' «Υλικά και μέσα προστασίας θαλασσίου περι¬ 
βάλλοντος που πρέπει να φέρουν τα βυτιοφόρα οχή ματα 
κατά την διάρκεια της πετρέλευσης των πλοίων». 


12. Την αριθμ. Φ. 101/17353/1929/06 (ΦΕΚ Β' 392/ 
31-03-2006) κοινή υπουργική απόφαση, όπως τροπο¬ 
ποιήθηκε και ισχύει. 

13. Την αριθμ. Γ1 /20655/2897/15 (ΦΕΚ 1495Β716-07-2015) 
κοινή υπουργική απόφαση, όπωςτροποποιήθηκε και ισχύει. 

14. Την ασφάλεια, την εύρυθμη λειτουργία του λιμένος 
και των λοιπών περιοχών αρμοδιότητας της Λιμενικής 
Αρχής Ζακύνθου και την ανάγκη βελτίωσης των μέτρων 
προστασίας του θαλασσίου περιβάλλοντος κατά τη δι¬ 
άρκεια των εργασιών ανεφοδιασμού των πλοίων με καύ¬ 
σιμα από βυτιοφόρα οχήματα. 

15. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

16. Την ισχύουσα νομοθεσία, αποφασίζουμε: 

1. Οι πετρελεύσεις πλοίων και σκαφών στην περιοχή 
δικαιοδοσίας του Λιμεναρχείου Ζακύνθου, θα διενερ- 
γούνται σε κάθε περίπτωση, σύμφωνα με τις προβλε- 
πόμενες διατάξεις του π.δ. 293/1986 (ΦΕΚ 129Α) και των 
λοιπών σχετικών διατάξεων, με γνώμονα την ασφάλεια 
της διαδικασίας, την προστασία του θαλασσίου περι¬ 
βάλλοντος και με ευθύνη των οδηγών-ιδιοκτητών των 
βυτιοφόρων οχημάτων και κυβερνητών-πλοιάρχωντων 
ανεφοδιαζόμενων πλοίων και σκαφών. Για την ασφαλή 
διενέργεια των πετρελεύσεων από βυτιοφόρα οχήματα, 
με μέριμνα των Πλοιάρχων και των Μηχανικών ή άλλων 
οριζόμενων υπευθύνων των ανεφοδιαζόμενων πλοίων, 
θα λαμβάνονται υπόψη οι τοπικές καιρικές συνθήκες 
που επικρατούν στην περιοχή, οι ιδιαιτερότητες της πε¬ 
ριοχής (πυκνότητα κυκλοφορίας σκαφών, γειτνιάζοντες 
χώροι, κ.λπ.), ενώ είναι υποχρεωμένοι να ενεργούν πάντα 
σύμφωνα με τους κανόνες ναυτικής τέχνης, την επιστη¬ 
μονική τους κατάρτιση και εμπειρία, εφαρμόζοντας όλα 
τα μέτρα ασφαλείας, που αναφέρονται στο άρθρο 9 του 
π.δ. 293/1986 (ΦΕΚ129Α ). 

2. Για την διενέργεια των πετρελεύσεων με βυτιοφόρα 
οχήματα, απαιτείται άδεια - έγκριση της Λιμενικής Αρχής 
Ζακύνθου, μετά από σχετική αίτηση του ενδιαφερομέ¬ 
νου στην οποία θα αναφέρονται υποχρεωτικά στοιχεία 
του οχήματος που θα μεταφέρει τα καύσιμα, του σκά¬ 
φους που θα παραλάβει τα καύσιμα, η ποσότητα και το 
είδος των καυσίμων. Η ανωτέρω άδεια θα λαμβάνεται 
για κάθε διενεργούμενη πετρέλευση ανεξαρτήτως ποσό¬ 
τητας που πρόκειται να παραδοθεί. Για τον ομοιόμορφο 
χειρισμό του θέματος η αίτηση θα έχει την μορφή του 
επισυναπτόμενου της παρούσης υποδείγματος 1. 

Τα εν λόγω οχήματα θα πρέπει να φέρουν πλην των 
προβλεπόμενων αδειών - εγγράφων που απαιτούνται 
(άδεια κυκλοφορίας - δελτίο τεχνικού ελέγχου, κ.λπ.) 
και πιστοποιητικά ελέγχου καταλληλότητας ΑΘΗ, καθώς 
και τον προβλεπόμενο εξοπλισμό (πυροσβεστήρες, 
ετικέτες κινδύνου, οδηγία ασφαλείας κ.α.), όπως προ- 
βλέπεται από τον ν.1741/1987, π.δ. 104/1999 και το π.δ. 
256/1999 αντίστοιχα καθώς και τα απαραίτητα υλικά 
και μέσα προστασίας του θαλασσίου περιβάλλοντος 
που προβλέπονται από τις διατάξεις του π.δ. 293/1986 
(ΦΕΚ 129Α ). Ο εξοπλισμός και τα φερόμενα υλικά και 
μέσα θα βρίσκονται σε άριστη κατάσταση. Τα οχήματα 

που διαθέτουν δεξαμενές μέχρι χίλια (1.000) λίτρα δεν 
απαιτείται να φέρουν πιστοποιητικό ΑΩΡ. Οι οδηγοί των 
βυτιοφόρων υποχρεούνται να είναι εφοδιασμένοι με 
αντίστοιχο πιστοποιητικό επαγγελματικής κατάρτισης. 

Κατά την πετρέλευση, με μέριμνα του Πλοιάρχου ή 
κυβερνήτη, του Μηχανικού και του οδηγού του βυτιο¬ 
φόρου οχήματος, θα λαμβάνονται όλα τα ενδεικνυόμενα 
μέτρα προς αποφυγή πρόκλησης ρύπανσης του θαλάσ¬ 
σιου και χερσαίου χώρου. 

Όλα τα βυτιοφόρα οχήματα που κινούνται στην περιο¬ 
χή δικαιοδοσίας της Λιμενικής Αρχής Ζακύνθου, για την 
παράδοση καυσίμων σε πλοία, με ευθύνη των ιδιοκτη¬ 
τών και οδηγών τους, θα είναι εφοδιασμένα, ανάλογα με 
την μεταφορική τους ικανότητα με τα ακόλουθα υλικά 
και μέσα καταπολέμησης της ρύπανσης: 

Α. Βυτιοφόρα μεταφορικής ικανότητας μέχρι 8 πι 3 
ί. Δύο (02) κουβάδες για την αντιμετώπιση τυχόν δι¬ 
αρροών. 

ίί. Ένα (01) πακέτο απορροφητικές πετσέτες εκατό 
(100) τεμ. 

Β. Βυτιοφόρα μεταφορικής ικανότητας άνω των 8 ιτι 3 
ί. Δύο (02) κουβάδες για την αντιμετώπιση τυχόν δι¬ 
αρροών. 

ίί. Ένα (01) πακέτο απορροφητικές πετσέτες εκατό 
(100) τεμ. 

ίϋ. Ένα (01) απορροφητικό φράγμα μήκους 6 μ. 
ίν. Μέσο επικοινωνίας (νΗΡ ή κινητό τηλέφωνο), 
ν. Συνιστάται προαιρετικά να υπάρχει και ένας (01) 
βοηθός. 

Τα ανωτέρω υλικά και μέσα απορρύπανσης μπορούν 
εναλλακτικά να βρίσκονται σε άλλο συνοδευτικό όχημα. 

Οι ιδιοκτήτες και οδηγοί των βυτιοφόρων οχημάτων, 
οφείλουν να επιθεωρούν και να συντηρούν με προσοχή 
τις εύκαμπτες σωληνώσεις παράδοσης, σύμφωνα με τις 
οδηγίες του κατασκευαστή. Κατά την διάρκεια της πε- 
τρέλευσης, θα πρέπει να τηρούν συνεχή επαφή (οπτικο- 
ακουστική) με του υπεύθυνους παραλαβής των πλοίων, 
για την άμεση διακοπή παροχής εφόσον απαιτηθεί. 

Ο οδηγός του βυτιοφόρου οχήματος και ο βοηθός 
του, οφείλουν να γνωρίζουν τις ενέργειες στις οποίες θα 
προβούν στην περίπτωση ρύπανσης και συγκεκριμένα: 

ί) Τις ενέργειες διακοπής της διαρροής και αποτροπής 
της διαρροής του καυσίμου στη θάλασσα. 

ίί) Την ανάπτυξη και χρήση του διατιθέμενου εξοπλι¬ 
σμού καταπολέμησης της ρύπανσης και καθαρισμό του 
χερσαίου ή θαλάσσιου χώρου, που έχει ρυπανθεί. 

ίίί) Αμεση τηλεφωνική επικοινωνία με την Λιμενική 
Αρχή, τον ιδιοκτήτη και τον φορτωτή. 

ίν) Άμεση τηλεφωνική επικοινωνία για αίτημα ενίσχυ¬ 
σης εφόσον απαιτηθεί. 

3. Απαγορεύεται η στάση και η στάθμευση των βυτι¬ 
οφόρων οχημάτων (φερόμενων φορτίων ή κενών), στη 
χερσαία ζώνη λιμένα Ζακύνθου καθ' όλο το εικοσιτετρά¬ 
ωρο. Επιτρέπεται η στάση και η στάθμευσή τους μόνο 
κατά τη διάρκεια της πετρέλευσης και για όσο χρόνο 
αυτή πραγματοποιείται, με το βυτιοφόρο όχημα κανο¬ 
νικά σταθμευμένο χωρίς να παρεμποδίζει την ομαλή 
κυκλοφορία των υπόλοιπων οχημάτων που κινούνται 
επί της οδού (σύμφωνα με τις διατάξεις του ΚΟΚ, όπως 


τροποποιήθηκε και ισχύει). Το βυτιοφόρο όχημα που 
πρόκειται να διενεργήσει την πετρέλευση θα βρίσκεται 
στον χώρο της παράδοσης το ανώτερο μισή ώρα πριν 
την διενέργεια της πετρέλευσης. 

4. Κατά την διάρκεια της πετρέλευσης: 

ί) Παραπλεύρωςτου ανεφοδιαζόμενου πλοίου, δεν θα 
πρέπει να έχουν προσδέσει πλοία που εκτελούν θερμές 
ή ψυχρές εργασίες. 

ίί) Επί της προβλήτας δεν θα πρέπει να εκτελούνται 
πάσης φύσεως θερμές ή ψυχρές εργασίες ή να λειτουρ¬ 
γούν μηχανήματα που μπορούν να παράγουν σπινθήρες, 
θερμότητα, κ.λπ., ή να υπάρχουν πηγές που θα μπορού¬ 
σαν να προκαλέσουν έκρηξη ή πυρκαγιά. 

5. Απαγορεύεται η πετρέλευση εντός λιμένος πλοίων, 
των ακόλουθων κατηγοριών: 

ί) άφορτων υγραεριοφόρων (ΕΡΌ-ΙΝΌ) οι δεξαμενές 
των οποίων δεν είναι αδρανοποιημένες ή ελεύθερες 
επικίνδυνων αερίων. 

ίί) Πλοίων που μεταφέρουν εκρηκτικά των κλάσεων 
1.1,1.2,13,1.4,1.5 του ΙΜΌΟ Όοάθ, εξαιρουμένων των 
εκρηκτικών 1.4 5. 

6. Οι πετρελεύσεις στην περιοχή δικαιοδοσίας της Λι¬ 
μενικής Αρχής Ζακύνθου θα διενεργούνται: 

ί) ΠΡΟΒΛΗΤΑ ΑΓΙΟΥ ΔΙΟΝΥΣΙΟΥ ΑΠΟ ΤΡΑΠΕΖΟΕΙΔΗ 
ΕΩΣ ΚΟΚΚΙΝΟ ΦΑΝΟ ΛΙΜΕΝΑ: 

Οι πετρελεύσεις θα διενεργούνται καθ'όλο το εικοσι¬ 
τετράωρο, κατόπιν εντολής της Λιμενικής Αρχής, με την 
προϋπόθεση να υπάρχει επαρκής και ασφαλής φωτισμός 
στο σημείο που θα διενεργηθεί η πετρέλευση. 

ίί) ΒΟΡΕΙΟ ΤΜΗΜΑ ΤΡΑΠΕΖΟΕΙΔΟΥΣ ΠΡΟΒΛΗΤΑ (ΚΕ¬ 
ΦΑΛΙ): 

Οι πετρελεύσεις θα διενεργούνται καθ'όλο το εικοσι¬ 
τετράωρο, κατόπιν εντολής της Λιμενικής Αρχής με την 
προϋπόθεση να υπάρχει επαρκής και ασφαλής φωτισμός 
στο σημείο που θα διενεργηθεί η πετρέλευση. 

ίίί) ΠΕΡΙΟΧΗ ΑΠΟ ΑΣΤΥΝΟΜΙΚΗ ΔΙΕΥΘΥΝΣΗ ΖΑΚΥΝ¬ 
ΘΟΥ ΕΩΣ ΕΙΣΟΔΟ ΠΡΟΒΛΗΤΑΣ ΑΓ. ΝΙΚΟΛΑΟΥ: 

Οι πετρελεύσεις θα διενεργούνται από 06:00-10:00 και 
15:30-19:00, κατόπιν εντολής της Λιμενικής Αρχής, λόγω 
αυξημένης τουριστικής κίνησης και ιδιαίτερα εξαιτίας 
της αυξημένης κυκλοφορίας πεζών και οχημάτων τις 
υπόλοιπες ώρες. Στην συγκεκριμένη περιοχή απαγορεύ¬ 
εται η στάση, η στάθμευση και παραμονή των βυτιο¬ 
φόρων οχημάτων (φερόμενων φορτίων ή κενών), καθ' 
όλο το εικοσιτετράωρο. Επιτρέπεται η στάση και η στάθ¬ 
μευσή τους μόνο κατά τη διάρκεια της πετρέλευσης και 
για όσο χρόνο αυτή πραγματοποιείται, με το βυτιοφόρο 
όχημα κανονικά σταθμευμένο χωρίς να παρεμποδίζει 
την ομαλή κυκλοφορία των υπόλοιπων οχημάτων που 
κινούνται επί της οδού (σύμφωνα με τις διατάξεις του 
ΚΟΚ, όπως τροποποιήθηκε και ισχύει). Το βυτιοφόρο 
όχημα που πρόκειται να διενεργήσει την πετρέλευση θα 
βρίσκεται στον χώρο της παράδοσης το ανώτερο μισή 
ώρα πριν την διενέργεια της πετρέλευσης. 

ίν) ΠΕΡΙΟΧΗ ΑΠΟ ΕΙΣΟΔΟ ΠΡΟΒΛΗΤΑΣ ΑΓ. ΝΙΚΟΛΑΟΥ 
ΕΩΣ ΚΑΙ ΤΗΝ ΠΛΑΤΕΙΑ ΠΡΟΒΛΗΤΑΣ ΑΓ. ΝΙΚΟΛΑΟΥ (ΠΑ¬ 
ΛΑΙΟΣ ΛΙΜΕΝΑΣ-ΠΟΡΤΟ): 

Οι πετρελεύσεις θα διενεργούνται από 06:00-10:00 
και 15:30-19:00, κατόπιν εντολής της Λιμενικής Αρχής, 

λόγω αυξημένης τουριστικής κίνησης και ιδιαίτερα 
εξαιτίας της αυξημένης κυκλοφορίας πεζών και οχη¬ 
μάτων τις υπόλοιπες ώρες. Στην συγκεκριμένη περιο¬ 
χή απαγορεύεται η στάση, η στάθμευση και παραμονή 
των βυτιοφόρων οχημάτων (φερόμενων φορτίων ή 
κενών), καθ' όλο το εικοσιτετράωρο. Επιτρέπεται η 
στάση και η στάθμευσή τους μόνο κατά τη διάρκεια 
της πετρέλευσης και για όσο χρόνο αυτή πραγματο¬ 
ποιείται, με το βυτιοφόρο όχημα κανονικά σταθμευ- 
μένο χωρίς να παρεμποδίζει την ομαλή κυκλοφορία 
των υπόλοιπων οχημάτων που κινούνται επί της οδού 
(σύμφωνα με τις διατάξεις του ΚΟΚ, όπως τροποποιή¬ 
θηκε και ισχύει). Το βυτιοφόρο όχημα που πρόκειται 
να διενεργήσει την πετρέλευση θα βρίσκεται στον 
χώρο της παράδοσης το ανώτερο μισή ώρα πριν την 
διενέργεια της πετρέλευσης. 

ν) ΠΕΡΙΟΧΗ ΑΠΟ ΑΚΡΟΜΩΛΙΟ ΑΓ. ΝΙΚΟΛΑΟΥ (ΠΑΛΑΙ¬ 
ΟΣ ΛΙΜΕΝΑΣ - ΠΟΡΤΟ) ΕΩΣ ΠΡΑΣΙΝΟ ΦΑΝΟ ΛΙΜΕΝΑ 
Απαγορεύεται η διενέργεια πετρέλευσης καθ' όλο το 
εικοσιτετράωρο. 


νί) ΠΕΡΙΟΧΗ ΥΠΟ ΚΑΤΑΣΚΕΥΗ ΜΑΡΙΝΑΣ ΖΑΚΥΝΘΟΥ: 

Οι πετρελεύσεις θα διενεργούνται καθ' όλο το εικοσι¬ 
τετράωρο, κατόπιν εντολής της Λιμενικής Αρχής με την 
προϋπόθεση να υπάρχει επαρκής και ασφαλής φωτισμός 
στο σημείο που θα διενεργηθεί η πετρέλευση. 

Σε εξαιρετικές και μόνο περιπτώσεις είναι δυνατή η 
διενέργεια πετρέλευσης σε ώρες διάφορες των ανωτέρω 
κατόπιν αίτησης του ενδιαφερομένου στην οποία θα 
αναγράφονται και επεξηγούνται οι λόγοι του επείγοντος 
και σχετικής έγκρισης από την Λιμενική Αρχή Ζακύνθου. 

Τα ανωτέρω σημεία μπορεί με εντολή της Λιμενικής 
Αρχής Ζακύνθου, να διαφοροποιούνται για τις χρονικές 
περιόδους, κατά τις οποίες δεν παρουσιάζεται αυξημέ¬ 
νη κυκλοφορία - προσέγγιση σκαφών, με αποτέλεσμα 
ορισμένα τμήματα των προβλητών του λιμένος να πα¬ 
ραμένουν ελεύθερα. 

7. Οι παραβάτες της παρούσας απόφασης υπόκεινται 
στις διοικητικές και ποινικές κυρώσεις που προβλέπονται 
από την κείμενη νομοθεσία. 

8. Με την παρούσα καταργείται κάθε προγενέστερη 
με το ίδιο θέμα απόφαση. 

ΥΠΟΔΕΙΓΜΑ I 


ΑΙΤΗΣΗ 

ΓΙΑ ΑΔΕΙΑ ΠΕΤΡΕΛΕΥΣΗΣ 


ΠΡΟΣ: ΛΙΜΕΝΙΚΗ ΑΡΧΗ 
ΖΑΚΥΝΘΟΥ 


Παρακαλώ όπως μου χορηγήσετε Άδεια Πετρέλευσης σύμφωνα με τα παρακάτω στοιχεία που παραθέτω. 


ΣΤΟΙΧΕΙΑ ΝΟΜΙΚΟΥ ΠΡΟΣΩΠΟΥ: 


Α.Φ.Μ.:. 

Δ.Ο.Υ.:. 

Δ/ΝΣΗ ΕΠΙΧΕΙΡΗΣΗΣ 


ΣΤΟΙΧΕΙΑ ΣΚΑΦΟΥΣ 

1. Όνομα σκάφους. 

2. Σημαία σκάφους. 

3. Αριθμ.Νηολογίου. 

4. Είδος σκάφους. 

5. Θέση αγκυροβολιάς. 


ΣΤΟΙΧΕΙΑ ΝΟΜΙΜΟΥ ΕΚΠΡΟΣΩΠΟΥ: 

ΕΠΙΘΕΤΟ:. 

ΟΝΟΜΑ:. 

ΠΑΤΡΩΝΥΜΟ:. 


ΣΤΟΙΧΕΙΑ ΠΕΤΡΕΛΕΥΣΗΣ 

6.Είδος καυσίμου. 

λ.Διατεθείσα ποσότητα. 

8. Χρόνος πετρέλευσης. 

9. Τόπος πετρέλευσης. 


ΣΤΟΙΧΕΙΑ ΕΙΔΙΚΗΣ ΑΔΕΙΑΣ ΕΜΠΟΡΙΑΣ ΚΑΥΣΙΜΩΝ: 


ΙΣΧΥΣ:. 

ΣΤΟΙΧΕΙΑ ΒΥΤΙΟΦΟΡΟΥ: 

ΑΡΙΘΜ.ΚΥΚΛ.:. Τόπος - Ημερομηνία 

ΣΤΟΙΧΕΙΑ ΟΔΗΓΟΥ: 

ΕΠΙΘΕΤΟ:. Ο/ΗΑΙΤ 

ΟΝΟΜΑ:. 

ΠΑΤΡΩΝΥΜΟ:. 

ΣΤΟΙΧΕΙΑ ΒΟΗΘΟΥ ΠΕΤΡΕΛΕΥΣΗΣ: 

ΕΠΙΘΕΤΟ:. 

ΟΝΟΜΑ:. 

ΠΑΤΡΩΝΥΜΟ:. 

ΣΤΟΙΧΕΙΑ ΠΑΡΑΠΈΛΟΝΤΟΣ: 

ΕΠΙΘΕΤΟ:. 

ΟΝΟΜΑ:. 

ΠΑΤΡΩΝΥΜΟ:. 

Εγκρίνουμε την παραπάνω πετρέλευση τηρουμένων των προϋποθέσεων της σχετικής νομοθεσίας. Μετά το 
πέρας της πετρέλευσης απαγορεύεται η παραμονή του οχήματος στην περιοχή. 


Ζάκυνθος . 

Η ΛΙΜΕΝΙΚΗ ΑΡΧΗ 


Η απόφαση αυτή να δημοσιευθεί στην Εφημερίδα της Κυβερνήσεως. 
Ζάκυνθος, 27 Δεκεμβρίου 2017 
Ο Λιμενάρχης 
ΝΙΚΟΛΑΟΣ ΚΟΚΚΑΛΑΣ 

(3) 

Επιβολή πολλαπλών τελών στον ΜΑΗΜΟΙΙΩ 
(επών.) ΚΗΑΕΙΩ (ον.) του ΑΒΩΙΙΕ ΒΑΗΙΜ για λα¬ 
θρεμπορία καπνικών. 

Με την 97/2016/19-05-2017 καταλογιστική πράξη της 
ΠροϊσταμένηςτουΤελωνείου Ηρακλείου, ο ΜΑΗΜΟΙΙϋ 
(επών.) ΚΗΑΕΙΩ (ον.) του ΑΒΩυΐ ΒΑΗΙΜ, αγνώστου δια¬ 
μονής και λοιπών στοιχείων, ο οποίος κατελήφθη να έχει 
στην κατοχή του ποσότητα καπνού ίση με δύο χιλιάδες 
εκατό (2.100) γραμμάρια, άνευ της προβλεπόμενης εκ 
του νόμου φορολογικής σήμανσης και των νόμιμων πα¬ 
ραστατικών, ως εκ τούτου, στερούμενου τελωνειακού 
ελέγχου και χωρίς να έχουν καταβληθεί οι αναλογούσες 
στην ανωτέρω ποσότητα καπνού δασμοφορολογικές 
επιβαρύνσεις, κρίθηκε υπαίτιος τέλεσης λαθρεμπορίας, 
των συνδυασμένων διατάξεων των άρθρων 119Α, 142, 
155, του ν.2960/2001 «Περί Εθνικού Τελωνειακού Κώδι¬ 
κα» και επιβλήθηκε σε βάρος του ανωτέρω υπαιτίου το 
προβλεπόμενο πρόστιμο του άρθρου 150 παρ. 1 του 
ν.2960/2001 ύψους τριπλασίου των δασμοφορολογικών 
επιβαρύνσεων που αναλογούν στην κατασχεμένη ποσό¬ 
τητα καπνού, με την επιφύλαξη του ελάχιστου ορίου του 
δ' εδαφ. της παρ. 1 του άρθρου 150 του ν.2960/2001, 
δηλαδή πολλαπλά τέλη ύψους χιλίων πεντακοσίων 
ευρώ (1.500), πλέον τελών χαρτοσήμου (Τ.Χ. 2%) και 
ΟΓΑ (0,4%), συνολικά χιλίων πεντακοσίων τριάντα έξι 
(1.536) ευρώ. 

Η ανωτέρω περίληψη δημοσιεύεται στην Εφημερίδα 
της Κυβέρνησης κατ’ εφαρμογή των διατάξεων του άρ¬ 
θρου 152 παρ. 5 του ν.2960/2001 «Περί Εθνικού Τελω¬ 
νειακού Κώδικα». 

Η Προϊσταμένη 
ΑΝΝΑ ΗΛΙΑΔΟΥ 


(4) 

Επιβολή πολλαπλού τέλους για τελωνειακή παρά¬ 
βαση λαθρεμπορίας σε βάρος των: α) ΚΚΑ5ΙΜΙΚ 
ΟΟΚΥΑΝΟν ΝΙΚΟΙΟν, και β) ΠΑΛΑΝΤΙΔΗ ΣΥΜΕ¬ 
ΩΝ και κήρυξη ως αστικά συνυπεύθυνηςτης εται¬ 
ρείας "ΜΑΒΤΖΙΑ ΡΟΟΩ". 

Με την ΜΗΝ 180ΒΥΚ07010000059-7/05-03-2018 κα- 
ταλογιστική πράξη της Αναπληρώτριας Προϊσταμένης 
ΔιεύθυνσηςΤελωνείου Πατρών, που εκδόθηκε κατ' εξου¬ 
σιοδότηση των διατάξεων του άρθρου 152 παρ. 1 του ν. 
2960/2001 (Εθνικός Τελωνειακός Κώδικας), επιβάλαμε, 


βάσει των διατάξεων των άρθρων 119 Α παρ. 2,142 παρ. 
2 και 155 παρ. 2 εδαφ. ζ' του ν. 2960/2001, πολλαπλό 
τέλος, λόγω τέλεσης λαθρεμπορικής παράβασης, και συ¬ 
γκεκριμένα της κατοχής από κοινού τριάντα τεσσάρων 
χιλιάδων επτακοσίων (34.700) κουτών λαθραίων τσιγά¬ 
ρων, διάφορων μαρκών, χωρίς την προηγούμενη κατα¬ 
βολή των αναλογούντων φόρων, που έλαβε χώρα την 
15-03-2013 και ώρα 16:30 στο λιμάνι της Πάτρας: α) σε 
βάροςτου ΚΒΑ5ΙΜΙΒ ΟΟΒΥΑΝΟΪ/ ΝΙΚΟΕΟν,που γεννήθη¬ 
κε την 07-06-1974, κάτοχο του με αριθμό δελτίου ταυτό¬ 
τητας βουλγαρικών αρχών 7406076567, κάτοικο Σόφιας 
Βουλγαρίας (Βθ5ίάθπΐί3ΐ Ωϊ$ΐπςΐ ΕγυΙίη, 61.817, θηΐΓ3πεθ 
3, ΤΙοογ 1,3ρ3Γΐπη6η1:050-Τ.Κ. ΙΟΟΟϋΐγ οίδοίώ), και ήδη 
αγνώστου διαμονής, ανερχόμενο κατ’ επιμερισμό, βάσει 
του βαθμού συμμετοχής του στην παράβαση, στο ποσό 
του ενός εκατομμυρίου σαράντα χιλιάδων διακοσίων 
δεκαοκτώ ευρώ και δεκαπέντε λεπτών (3.120.030,45 € 
X 33,34% = 1.040.218,15 €), και β) σε βάροςτου Συμεών 
Παλαντίδη του Συμεών, που γεννήθηκε στο Ινοζεμτσέβο 
Σταυρούπολης Ρωσίας την 24-03-1975, κάτοχο του με 
Α.Δ.Τ. Χ821246, με Α.Φ.Μ. 114969867, κάτοικο Κ. Άσσος - 
Βραχατίου Κορινθίας, οδός Παπαφλέσσα αρ. 168 και 
Άνω Αιοσίων Αττικής, οδός Καλλινίκου αρ. 11, και ήδη 
αγνώστου διαμονής ανερχόμενο κατ’ επιμερισμό, βάσει 
του βαθμού συμμετοχής του στην παράβαση, στο ποσό 
του ενός εκατομμυρίου τριάντα εννέα χιλιάδων εννια- 
κοσίων έξι ευρώ και δεκαπέντε λεπτών (1.039.906,15€, 
ήτοι 3.120.030,45 € X 33,33%), και συνολικά επιβλήθη¬ 
κε σε βάρος των υπαιτίων της παραπάνω λαθρεμπο¬ 
ρικής τελωνειακής παράβασης πολλαπλό τέλος ποσού 
τριών εκατομμυρίων εκατόν είκοσι χιλιάδων τριάντα 
ευρώ και σαράντα πέντε λεπτών (3.120.030,45 €), για 
την καταβολή του συνόλου του οποίου κηρύχθηκαν 
τα πιο πάνω πρόσωπα αλληλεγγύως συνυπόχρεα, ενώ 
κηρύχθηκε, σύμφωνα με τα άρθρα 152 και 162 του 
ν. 2960/2001 «Περί Εθνικού Τελωνειακού Κώδικα», η μο- 
νοπρόσωπη Εταιρεία Περιορισμένης Ευθύνης (Ε.Π.Ε.), 
με την επωνυμία «ΜΑΒΤΖΙΑ ΕΟΟΩ», με Α.Φ.Μ. Βουλγα¬ 
ρίας 131029346, που εκπροσωπείται νόμιμα και έδρευε 
στην πόλη 51ίνηίΐ53 της Βουλγαρίας και επί της οδού 1 
Οθο ΜίΙθν 5ΐΓ., και ήδη αγνώστου έδρας, ως αστικώς 
και αλληλεγγύως συνυπεύθυνη για την καταβολή του 
πολλαπλού τέλους, ύψους τριών εκατομμυρίων εκατόν 
είκοσι χιλιάδων τριάντα ευρώ και σαράντα πέντε λεπτών 
(3.120.030,45 €). 

Η Αναπληρώτρια Προϊσταμένη Διεύθυνσης 
ΑΛΕΞΑΝΔΡΑ ΛΑΖΑΡΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 212/02.04.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 
























